Subject: Re: მთის საბჭოს სხდომა - 12
From: Giorgi Khojevanishvili <[email-masked]>
To: "[email-masked]" <[email-masked]>, Maya Tskitishvili <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <tripolski
Date: Wed, 11 Dec 2019 08:30:48 +0000

მოგესალმებით,

ვინაიდან თანხა რჩება აუთვისებელი და იგეგმება ისევ მაღალმთიანი სტატუსის მქონე სოფლების მიზნებისთვის დახარჯვა, ჩვენთვის ორივე მიმართულება მისაღებია:

- მზის პანელების დამატებით შესყიდვა კარგი და ეფექტური მექანიზმია, შესაბამისად საჭიროების შემთხვევაში ჩვენი მხრიდან დამატებითი მოსახლეობის სიები გამოიგზავნება;

- რაც შეეხება მაღალმთიან დასახლებებში ინფრასტრუქტურულ პროექტებს, შიდა ქართლში ამ დარჩენილი თანხიდან (2.329 000ლარი) 2 მუნიციპალიტეტში (ქარელში და კასპში) შესაძლებელია გარკვეული თანხის წლის ბოლომდე ათვისება (ექსპერტიზის დასკვნები მზად არის დაახლოებით 1.300.000 ლარის 2 პროექტზე). ამ შემთხვევაში მოხდება 2 მაღალმთიან სოფელში დაპირებული მისასვლელი გზის დაფინანსება და თან მივეშველებით იმ პროცესს, რომ ფონდში არ დარჩეს აუთვისებელი თანხა.

ზოგადად, დაპირებების შეუსრულებლობა უკიდურესად დამაზიენებელია პოლიტიკურად და ამ მიმართულებით თანხის მიმართვაზე ბუნებრივია საწინააღმდეგო არაფერი გვაქვს.

პატივისცემით,

გიგი ხოჯევანიშვილი

On Tuesday, December 10, 2019, 10:40:12 AM GMT+4, მთის განვითარების ეროვნული საბჭოს სამდივნო wrote:

მოგესალმებით,

მთის
განვითარების
ეროვნული
საბჭოს
თავმჯდომარის
გადაწყვეტილებით,
გაცნობებთ
რომ, მთის განვითარების ეროვნული საბჭოს მე-12 სხდომა იმართება ელექტრონული ფორმით. დღის წესრიგს და დღის წესრიგით გათვალისწინებულ საკითხი თანდართულია.

კომისიის მე-12 სხდომის ჩატარება განაპირობა საქართველოს გარემოს დაცვისა და სოფლის მეურნეობის სამინისტროდან მიღებულმა წერილმა (იხ.დანართი), რომლის თანახმად რიგი მიზეზების გამო, 2019 წლის ბოლომდე,
ვერ ხერხდება მაღალმთიანი დასახლებების განვითარების ფონდიდან პროგრამებისთვის გამოყოფილი თანხებიდან 3 290 000 ლარის ათვისება.

როგორც მოგეხსენათ, საქართველოს რეგიონული განვითარებისა და ინფრასტრუქტურის სამინისტრო ახორციელებს მაღალმთიანი დასახლებების განვითარების ფონდიდან გამოყოფილი დაფინანსებით (2000000
ლარი) ელექტრო ენერგიის გარეშე დარჩენილ მაღალმთიან დასახლებებში მზის პანელების შესყიდვას და ბენეფიციარებისათვის დამონტაჟებას. გამომდინარე იქედან, რომ შეიქმნა შესაძლებლობა სხვა პროგრამებზე 3 290 000 ლარის გასანაწილებლად, საქართველოს რეგიონული განვითარებისა და
ინფრასტრუქტურის სამინისტროს შეუძლია 960 100 ლარი დამატებით მიმართოს მზის პანელებით ბენეფიციართა უზრუნველსაყოფად, რომლებიც დღეის მდგომარეობით არის იდენტიფიცირებული, ხოლო დარჩენილი 2 329 900 ლარი მიმართოს რეგიონებში განსახორციელებელი პროექტების ფონდში მაღალმთიან
დასახლებებში ინფრასტრუქტურული პროექტების განსახორციელებლად.

ზემოაღნიშნულიდან გამომდინარე, გთხოვთ თქვენი პოზიცია დღის წესრიგით წარმოდგენილ საკითხთან დაკავშირებით (ვეთანხმები/არ ვეთანხმები) დააფიქსიროთ 2019 წლის  12  დეკემბრის ჩათვლით.
მადლობას გიხდით თანამშრომლობისათვის.

პატივისცემით,

გიორგი ბასოშვილი

სამმართველოს უფროსი

მაღალმთიანი რეგიონების განვითარების სამმართველო

რეგიონული და მთის განვითარების დეპარტამენტი

საქართველოს რეგიონული განვითარებისა და ინფრასტრუქტურის სამინისტრო

ქ.თბილისი ალ. ყაზბეგის გამზ. N12

მობ: + 995 5
93 47 58 74

ტელ: +995 32 2
510 746

ელ. ფოსტა:
[email-masked]